Diari Oficial de la Generalitat Valenciana


Sumari del DOGV 8007, del 24-03-2017 (2017/2396)

RESOLUCIÓ de 21 de març de 2017, de la Direcció General de Justícia, per la qual s'aprova l'entrada en funcionament del Servei Comú Processal d'Assumptes Generals dels partits judicials d'Alacant, Castelló, Elx i València.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8007

Data del DOGV
:   24-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2396


Data del document
:   21-03-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * sistema judicial

RESOLUCIÓ de 21 de març de 2017, de la Direcció General de Justícia, per la qual s'aprova l'entrada en funcionament del Servei Comú Processal d'Assumptes Generals dels partits judicials d'Alacant, Castelló, Elx i València. [2017/2396]  
L'Ordre 27/2016, de 19 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es crea el Servei Comú Processal d'Assumptes Generals, faculta el titular de l'òrgan directiu que tinga atribuïdes les funcions de dirigir, impulsar, coordinar i executar les competències que han sigut assumides per la Generalitat en l'àmbit de l'Administració de justícia, per a dictar les disposicions necessàries relatives a la seua entrada en funcionament.  
  
Primer. Entrada en funcionament  
El Servei Comú Processal d'Assumptes Generals dels partits judicials d'Alacant, Castelló, Elx i València entrarà en funcionament el pròxim dia 1 d'abril de 2017.  
  
Segon. Funcions del Servei Comú Processal d'Assumptes Generals  
  
El Servei Comú Processal d'Assumptes Generals dels partits judicials anteriorment ressenyats prestarà suport als òrgans judicials amb seu en els respectius partits, i assumiran les funcions previstes en l'article 4 de l'ordre més amunt ressenyada amb les precisions següents:  
1. La lletra a), relativa a la recepció, el registre i el repartiment, comprendrà en el Partit Judicial de València la cobertura al Registre del Jutjat de Guàrdia.  
2. La lletra b), relativa a les funcions de documentació, comprendrà la constitució d'apoderaments apud acta quan així es determine.  
3. La lletra f), relativa a la recepció de correu, comprendrà la recepció de valisa i la seua distribució i repartiment als òrgans judicials i la resta d'unitats de l'Administració de justícia.  
4. L'assistència que aquest servei comú prestarà al Tribunal del Jurat, prevista en la lletra o) de l'article de l'ordre, serà la que s'establisca en el protocol corresponent.  
Fonamentalment consistirà en la tramitació de les excuses a què es refereix la Llei orgànica del tribunal del jurat en relació amb les llistes que es confeccionen cada dos anys sobre candidats a jurat.  
5. En tot cas, el Servei Comú d'Assumptes Generals continuarà realitzant totes funcions que fins a la data realitzaven els deganats, serveis comuns d'actes de comunicació i, si és el cas, els serveis comuns de comunicació amb centres penitenciaris existents en el mateix partit judicial.  
  
Tercer. Estructura i organització del Servei Comú Processal d'Assumptes Generals  
1. El Servei Comú Processal d'Assumptes Generals estarà dirigit per un director del servei, que pertanyerà al cos de lletrats de l'Administració de justícia.  
2. S'organitzarà:  
- En els partits judicials d'Alacant, Castelló i Elx:  
Secció de Registre i Repartiment i de Serveis Generals.  
Secció d'Actes de Comunicació. En el SCAG d'Alacant, aquesta secció disposarà de l'equip de treball següent:  
- Equip d'actes de comunicació.  
- En el Partit Judicial de València:  
Secció d'Assumptes Generals. Disposarà dels equips de treball següents:  
- Registre i Repartiment d'Assumptes.  
- Servicis Generals.  
- Arxius i Peces.  
- Auxilis  
Secció d'Actes de Comunicació. Aquesta secció disposarà de l'equip de treball següent:  
- Tramitació de Diligències i Auxili Judicial.  
Quart. Relació de llocs de treball del Servei Comú Processal d'Assumptes Generals  
Els llocs de treball que formen el Servei Comú Processal d'Assumptes Generals, i les retribucions aplicables a aquests, seran els que s'estableixen en la resolució d'aprovació de la relació de llocs de treball.  
  
  
Disposició transitòria única  
Fins que no es creen i entren en funcionament les unitats processals de suport directe i els serveis comuns processals d'execució en els respectius partits judicials, no s'assumiran pel corresponent Servei Comú Processal d'Assumptes Generals les següents funcions enumerades en l'article 4 de l'Ordre 27/ 2016, de 19 de setembre:  
  
El Servei Comú Processal d'Assumptes Generals de València les assenyalades en la lletra i). No obstant això, es continuarà prestant com fins a la data es venia fent des de la Unitat Administrativa o des del Deganat en els casos de reforços, el servei d'atenció durant la celebració de les vistes que s'assenyalen pels òrgans judicials, en els casos de malaltia, absència imprevista o permís dels funcionaris del cos d'auxili dels dits òrgans, així com en els casos de jutges de reforç nomenats per a un o més jutjats.  
Els Serveis Comuns Processals d'Assumptes Generals d'Alacant, Castelló i Elx, les assenyalades en les lletres f), g) i i).  
  
Disposició final única. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució es podrà interposar un recurs contenciós administratiu davant del Tribunal Superior de Justícia de València, en el termini de dos mesos comptadors des de l'endemà de la notificació o publicació, tal com disposa la Llei 29/1998, de 13 de juliol, reguladora de la jurisdicció contenciosa administrativa o, potestativament recurs de reposició en el termini d'un mes des de la notificació, davant de la Direcció General de Justícia, d'acord amb els articles 123 i 124 de la Llei 39/2015, d'1 d'octubre, de procediment comú de les administracions públiques.  
  
València, 21 de març de 2017.- La directora general de Justícia: M.ª Àngels Garcia Vidal.